CELEX: 32016R0614
Language: sl
Date: 2016-04-19 00:00:00
Title: Izvedbena uredba Komisije (EU) 2016/614 z dne 19. aprila 2016 o uvrstitvi določenega blaga v kombinirano nomenklaturo

21.4.2016   
               
               
                  SL
               
               
                  Uradni list Evropske unije
               
               
                  L 105/11
               
            IZVEDBENA UREDBA KOMISIJE (EU) 2016/614
      z dne 19. aprila 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 19. aprila 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 256, 7.9.1987, str. 1.
      
         (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek (t. i. „ljubiteljski rastlinjak“), ki meri približno 140 × 140 × 200 cm in je sestavljen iz jeklenega okvirja. Okvir vključuje tudi osem regalnih polic, po štiri na vsaki strani, ki so izdelane iz kovinske žice in merijo približno 58 × 28 cm. Okvir je v celoti pokrit z gibljivo plastično prevleko z vratnim rolojem na sprednji strani, ki meri približno 86 × 145 cm. Vratna odprtina se lahko zapre s sprimnim trakom (t. i. velcro trak). V konstrukcijo je mogoče vstopiti. Njen namen je dolgoročna ali kratkoročna (na primer na tržnici) hramba rastlin.
                     Glej sliko (*).
                  
                  
                     7326 90 98 
                  
                  
                     Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 7326 , 7326 90  in 7326 90 98 .
                     Uvrstitev izdelka med „drugo pohištvo“ pod tarifno številko 9403  je izključena, ker izdelek ni namenjen za opremljanje zasebnih stanovanjskih prostorov, hotelov, pisarn, šol, cerkev, trgovin, laboratorijev itd., temveč je namenjen za hrambo rastlin (glej tudi pojasnjevalne opombe harmoniziranega sistema k poglavju 94, in sicer točko (A) drugega odstavka v razdelku Splošno, in k tarifni številki 9403 , drugi odstavek).
                     Uvrstitev med „montažne zgradbe“ pod tarifno številko 9406  je prav tako izključena, saj je konstrukcija z gibljivimi stranicami razmeroma nestabilna. Zato izdelek ni primeren za dolgotrajno uporabo na prostem, saj ni odporen na vremenske razmere.
                     Izdelek se zato uvrsti glede na sestavni material. Izdelku daje bistveni značaj konstrukcija (kovinski okvir in police).
                     Zato ga je treba uvrstiti pod oznako KN 7326 90 98  kot drugi izdelki iz železa in jekla.
                  
               
            (*)  Slika je zgolj informativna.